**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**Коми Республикаса**

**стрӧитчан да туй овмӧс министерство йылысь**

“Коми Республикаса Юралысь, Коми Республикаса Веськӧдлан котыр да Коми Республикаса олӧмӧ пӧртысь власьт системаын органъяс йылысь” Коми Республикаса Оланпаслӧн 21 статьяса 2 юкӧнлӧн 12 пункт подув вылын Коми Республикаса Веськӧдлан котыр шуис:

1. Вынсьӧдны Коми Республикаса стрӧитчан да туй овмӧс министерство йылысь положение 1 №-а содтӧд серти.

2. Пыртны Коми Республикаса Веськӧдлан котырлӧн ӧткымын шуӧмӧ вежсьӧмъяс 2 №-а содтӧдын индӧм лыддьӧг серти.

3. Тайӧ шуӧмыс вынсялӧ 2018 вося тӧвшӧр тӧлысь 1 лунсянь.

Коми Республикаса Веськӧдлан котырӧн

Юрнуӧдысьӧс Медводдза вежысь Л. Максимова

Сыктывкар

2017 вося моз тӧлысь 28 лун

456 №

ВЫНСЬӦДӦМА

Коми Республикаса Веськӧдлан котырлӧн

2017 во моз тӧлысь 28 лунся 456 №-а шуӧмӧн

(1 №-а содтӧд)

Коми Республикаса

стрӧитчан да туй овмӧс министерство йылысь

**ПОЛОЖЕНИЕ**

І. Панас

1. Коми Республикаса стрӧитчан да туй овмӧс министерство (Коми Республикаса стрӧитчан министерство) (водзӧ — Министерство) лоӧ Коми Республикаса олӧмӧ пӧртысь власьт органӧн, коді лӧсьӧдӧ да збыльмӧдӧ канму политика, ладмӧдӧ нормативнӧй инӧда удж капитальнӧя стрӧитчан, архитектура, кар стрӧитан, биару нюжӧдан, Коми Республикаса дінму либӧ муниципалитеткост тӧдчанлуна автомашина туйясӧн вӧдитчан, Коми Республикаын туйвывса удж збыльмӧдан юкӧнын, веськӧдлӧ да вӧдитчӧ Коми Республикаса канму эмбурӧ пырысь автомашина туйясӧн, сетӧ канму услугаяс кар стрӧитан, федеральнӧй оланпастэчасӧн да Коми Республикаса оланпастэчасӧн урчитӧм торъя категория гражданаӧс оланінӧн могмӧдан, сы лыдын гражданаӧс, кодъяс мунӧны Ылі Войвыв районъясысь да накӧд ӧткодялӧм местаясысь, Коми Республикаса дінму либӧ муниципалитеткост тӧдчанлуна автомашина туйясӧн вӧдитчан юкӧнын, а сідзжӧ лоӧ Коми Республикаса олӧмӧ пӧртысь власьт уполномочитӧм органӧн, коді збыльмӧдӧ Коми Республикаын меставывса асвеськӧдлан органъясӧн кар стрӧитан удж йылысь оланпастэчасӧ кутчысьӧм бӧрся канму контроль, котыртӧ проектнӧй документация серти канму экспертиза да инженернӧй корсьысьӧмъяс серти, кутшӧмъясӧс нуӧдӧны татшӧм проектнӧй документация дасьтӧм могысь, канму экспертиза, коді ладмӧдӧ индӧм юкӧнъясын Коми Республикаса олӧмӧ пӧртысь власьт мукӧд органлысь уджсӧ.

2. Аслас уджын Министерство мыджсьӧ Россия Федерацияса Оланподув, федеральнӧй оланподув оланпасъяс, федеральнӧй оланпасъяс, Россия Федерацияса мукӧд нормативнӧй инӧда акт, Коми Республикаса Оланподув, Коми Республикаса оланпасъяс, Коми Республикаса мукӧд нормативнӧй инӧда акт, а сідзжӧ тайӧ Положение вылӧ.

3. Министерство уджалӧ кыдзи веськыда, сідзи и федеральнӧй канму власьт органъяскӧд, федеральнӧй фондъяскӧд, Коми Республикаса канму власьт органъяскӧд, Коми Республикаын меставывса асвеськӧдлан органъяскӧд, ӧтйӧза ӧтувъяскӧд да мукӧд организациякӧд йитӧд кутӧмӧн.

4. Министерство видзӧм вылӧ рӧскодыс сьӧмӧн могмӧдӧны Коми Республикаса республиканскӧй сьӧмкуд тшӧт весьтӧ.

5. Министерство лоӧ юридическӧй кывкутысьӧн, сылӧн эм Коми Республикаса канму канпаса да коми да роч кывъясӧн гижӧм аслас нима печать, урчитӧм нога мукӧд печать, штамп да бланок, Россия Федерациялӧн оланпастэчас серти восьтӧм тшӧтъяс.

6. Министерство збыльмӧдӧ Коми Республикаса торъя канму учреждениеяс серти учредитысьлысь уджъяс да уджмогъяс, а сідзжӧ котыртӧм да методика боксянь юрнуӧдӧ да координируйтӧ Коми Республикаса торъя ӧтувъя канму предприятиеяслысь уджсӧ, кутшӧмъясӧс урчитӧма Коми Республикаса Веськӧдлан котырӧн (водзӧ лӧсялӧмӧн – канму учреждениеяс, канму предприятиеяс).

7. Министерство лоӧ Коми Республикаса стрӧитчан, тариф, оланін да коммунальнӧй, туй овмӧс министерстволысь инӧд босьтысьӧн Министерстволы сетӧм могъяс юкӧнын.

8. Министерстволӧн меститчанін (юридическӧй инпас): Сыктывкар, Коммунистическӧй ул., 8.

ІІ. Медшӧр могъяс

9. Министерстволӧн медшӧр могъясӧн лоӧны:

1) отсавны Коми Республикаса стрӧитчан комплекс сӧвмӧдӧмлы;

2) отсавны артмӧдны условиеяс Коми Республикаын стрӧитчӧм зумыда сӧвмӧдӧм вылӧ, сы лыдын Коми Республикаса олысьясӧс судзсяна да бур оланінӧн могмӧдӧм вылӧ;

3) могмӧдны федеральнӧй оланпастэчасӧн да Коми Республикаса оланпастэчасӧн урчитӧм торъя категория гражданалысь оланін ньӧбӧм (стрӧитӧм) вылӧ социальнӧй мынтӧмъяс босьтӧм вылӧ инӧдъяс;

4) збыльмӧдны Коми Республикаын олысь гражданалысь олан условиеяс бурмӧдӧмын канмусянь торъя сикас отсӧг финансово-кредитнӧй механизмъясӧн вӧдитчӧмӧн;

5) отсавны Коми Республикаын биару нюжӧдӧм сӧвмӧдӧмлы;

6) лӧсьӧдны, планируйтны Коми Республикаса дінму либӧ муниципалитеткост тӧдчанлуна автомашина туйяс видзӧм да сӧвмӧдӧм, налысь техническӧй состояние бурмӧдӧм серти мероприятиеяс да нуӧдны найӧс збыльмӧдӧм бӧрся контроль;

7) могмӧдны Коми Республикаса дінму либӧ муниципалитеткост тӧдчанлуна автомашина туйяслысь транспорт видзчысянлун.

ІІІ. Канму удж

10. Тайӧ Положениелӧн ІІ юкӧдын индӧм могъяс збыльмӧдӧм вылӧ Министерство збыльмӧдӧ татшӧм канму удж:

1) дасьтӧ Коми Республикаса нормативнӧй инӧда акт балаяс торъя категория гражданаӧс оланінӧн могмӧдӧм вылӧ социальнӧй мынтӧмъяс сетан, капитальнӧя стрӧитчан, архитектура, кар стрӧитан, биару нюжӧдан юкӧнын, а сідзжӧ Коми Республикаса дінму либӧ муниципалитеткост тӧдчанлуна автомашина туйясӧн вӧдитчан да туйвывса удж нуӧдан юкӧнын да сетӧ найӧс урчитӧм пӧрадок серти Коми Республикаса Юралысьлы, Коми Республикаса Веськӧдлан котырлы;

2) дасьтӧ да примитӧ нормативнӧй инӧда актъяс капитальнӧя стрӧитчан, архитектура, кар стрӧитан, биару нюжӧдан юкӧнын, Коми Республикаса дінму либӧ муниципалитеткост тӧдчанлуна автомашина туйясӧн вӧдитчан да Коми Республикаын туйвывса удж нуӧдан юкӧнын;

3) дасьтӧ да сетӧ Коми Республикаса Веськӧдлан котырлы капитальнӧя стрӧитчан, архитектура, кар стрӧитан, биару нюжӧдан юкӧнын, Коми Республикаса дінму либӧ муниципалитеткост тӧдчанлуна автомашина туйясӧн вӧдитчан да Коми Республикаын туйвывса удж нуӧдан юкӧнын оланпастэчас бурмӧдӧм серти вӧзйӧмъяс;

4) дасьтӧ уджтас балаяс, сы лыдын Коми Республикаса канму уджтас балаяс да дінму уджтас балаяс, капитальнӧя стрӧитчан, архитектура, кар стрӧитан, биару нюжӧдан юкӧнын, Коми Республикаса дінму либӧ муниципалитеткост тӧдчанлуна автомашина туйясӧн вӧдитчан да Коми Республикаын туйвывса удж нуӧдан юкӧнын, а сідзжӧ лӧсьӧдӧ да вынсьӧдӧ ведомствоса уджтасъяс;

5) нуӧдӧ Коми Республика мутасын урчитӧм удж юкӧнъясын федеральнӧй торъя мога уджтасъяс збыльмӧдан мероприятиеяс;

6) Коми Республикаса олӧмӧ пӧртысь власьт органъяссянь вӧзйӧмъяссӧ тӧд вылӧ босьтӧмӧн артмӧдӧ Коми Республикаса адреснӧй инвестиционнӧй уджтас бала;

7) дасьтӧ Коми Республикаса нормативнӧй инӧда акт балаяс Коми Республикаса адреснӧй инвестиционнӧй уджтас лӧсьӧдӧм да збыльмӧдӧм йылысь юалӧмъяс серти;

8) дасьтӧ да сетӧ Коми Республикаса Веськӧдлан котырлы юӧртан да аналитика материалъяс, кыдзи мунӧ Коми Республикаса адреснӧй инвестиционнӧй уджтас збыльмӧдӧмыс;

9) видзӧдӧ сы бӧрся, медым колана могӧн вӧлі вӧдитчӧма Коми Республикаса республиканскӧй сьӧмкуд сьӧмӧн, мый сетӧма капитальнӧя стрӧитан объектъясӧ, кутшӧмъясӧс колӧ стрӧитны да (либӧ) выльмӧдны, сьӧмкуд инвестицияяс пуктӧм вылӧ;

10) кар стрӧитан удж юкӧнын Россия Федерацияӧн сетӧм уджмогъяс серти:

а) видзӧдӧ сы бӧрся, медым Коми Республикаын меставывса асвеськӧдлан органъяс кутчысисны кар стрӧитан оланпастэчасӧ;

б) котыртӧ канму учреждениеӧн проектнӧй документация серти канму экспертиза да инженернӧй корсьысьӧмъяслӧн бӧртасъяс серти, кутшӧмъясӧс вӧчӧны татшӧм проектнӧй документация дасьтӧм могысь, канму экспертиза нуӧдӧмсӧ Россия Федерацияса кар стрӧитан кодексӧн урчитӧмторъяс дырйи;

11) сетӧ инвестиция проектъяс видлалан бӧртасъяс йылысь экспертнӧй кывкӧртӧд сы серти, кутшӧм окталунӧн вӧдитчӧма Коми Республикаса республиканскӧй сьӧмкуд сьӧмӧн, мый сетӧны капитальнӧй вложениеяс вылӧ, урчитӧм удж юкӧнын;

12) лӧсьӧдӧ да сетӧ Коми Республикаса Веськӧдлан котырлы Коми Республикаын стрӧитчӧмӧ, биару нюжӧдӧмӧ, Коми Республикаса туй овмӧсӧ инвестицияяс да кредитнӧй ресурсъяс корсьӧм серти вӧзйӧмъяс;

13) лӧсьӧдӧ да сетӧ Коми Республикаса эмбур да му йитӧдъяс министерствоӧ Коми Республикаса канму эмбурӧ пырысь недыр кад кежлӧ дугӧдӧм да сувтӧдӧм стрӧитчанінъяссӧ да объектъяссӧ инвестиция уджӧ кыскӧм йылысь вӧзйӧмъяс;

14) лӧсьӧдӧ Ылі Войвыв районъясысь да накӧд ӧткодялӧм местаясысь мӧдлаӧ овмӧдчӧмкӧд йитӧдын оланін ньӧбӧм вылӧ социальнӧй мынтӧмъяс босьтӧм вылӧ инӧда гражданалысь ставреспубликаса списокъяс да сетӧ Россия Федерацияса стрӧитчан да оланін да коммунальнӧй овмӧс министерствоӧ оланін ньӧбӧм вылӧ социальнӧй мынтӧмъяс босьтӧм вылӧ инӧда гражданалӧн лыд йылысь тӧдмӧгъяс сы могысь, медым Коми Республикалы сетісны федеральнӧй сьӧмкудйысь сьӧмсӧ Ылі Войвыв районъясысь да накӧд ӧткодялӧм местаясысь мунысь гражданалы оланін ньӧбӧм вылӧ социальнӧй мынтӧмъяс збыльмӧдӧм вылӧ;

15) лӧсьӧдӧ да сетӧ Россия Федерацияса войтырӧс доръян, неминучаысь да ускӧттьӧ вӧсна артмӧм лоӧмторъяс бырӧдан министерстволы оланін вылӧ канму сертификатъяс босьтӧм вылӧ гражданалысь списокъяс, кодъяслӧн федеральнӧй сяма виччысьтӧмторъяс да неминуча вӧсна, террористическӧй актъяс бӧрын либӧ правомернӧй уджӧн террористическӧй актъяс дугӧдігӧн эз ло олан жырйыс, олан жырйысь (олан жыр юкӧнысь), кутшӧмӧс сертификат кутысь босьтӧ ньӧбан-вузалан сёрнитчӧм серти, мынтысьӧм вылӧ социальнӧй мынтӧм вылӧ заявкаяс;

16) Коми Республикаын олысь гражданаӧс, кодъяслы колӧ бурмӧдны олан условиеяссӧ, канмусянь отсалан юкӧнын:

а) лӧсьӧдӧ да сетӧ Коми Республикаса Веськӧдлан котырлы Коми Республикаын олысь гражданаӧс, кодъяслы колӧ бурмӧдны олан условиеяссӧ, канмусянь отсалан мераяс йылысь вӧзйӧмъяс финансово-кредитнӧй механизмъясӧн вӧдитчӧмӧн;

б) котыртӧ да ладмӧдӧ Коми Республикаын олысь гражданаӧс, кодъяслы колӧ бурмӧдны олан условиеяссӧ, канмусянь отсалан уджтасъяс збыльмӧдӧм серти мероприятиеяссӧ, финансово-кредитнӧй механизмъясӧн вӧдитчӧмӧн, кӧні збыльмӧдысьӧн лоӧ Министерство;

в) нуӧдӧ удж, медым шуны Коми Республикаын меститчӧм торъя олан пунктъяссӧ тупканаӧн;

г) дасьтӧ да сетӧ Коми Республикаса Юралысьлы, Коми Республикаса Веськӧдлан котырлы да Коми Республикаса олӧмӧ пӧртысь власьт органъяслы Коми Республикаын оланін кредитъяс сетӧм йылысь юӧр;

17) видзӧдӧ меставывса асвеськӧдлан органъясӧн канму уджмогъяс збыльмӧдӧм бӧрся, кутшӧмъясӧс пасйӧма “Коми Республикаын меставывса асвеськӧдлан органъяслы Коми Республикаса ӧткымын канму уджмог сетӧм йылысь” Коми Республикаса Оланпасын;

18) дасьтӧ Коми Республикалысь заявка бала Оланін да коммунальнӧй овмӧс выльмӧдӧмлы отсӧг сетан фонд сьӧм тшӧт весьтӧ финансӧвӧй отсӧг сетӧм йылысь сы мында, мыйта урчитӧма Коми Республикалы аварийнӧй оланін фондысь гражданаӧс мӧдлаӧ овмӧдӧм вылӧ финансӧвӧй отсӧг сетӧм вылӧ;

19) могмӧдӧ норматив балаяс лӧсьӧдӧм, кутшӧмъяс колӧны Коми Республикаын капитальнӧя стрӧитан объектъяс стрӧитан сметаа дон индӧм вылӧ, кутшӧмъясын босьтӧма тӧд вылӧ уджъяс вӧчан дінму условиеяссӧ (мутасса сметаа норматив), да урчитӧм пӧрадок серти сетӧ найӧс Коми Республикаса Веськӧдлан котырлы;

20) сетӧ Россия Федерацияса стрӧитчан да оланін да коммунальнӧй овмӧс министерствоӧ Коми Республика мутасын стрӧитчан ресурсъяслӧн дон йылысь юӧр сы могысь, медым пыртны найӧс медшӧр (дон артмӧдысь) стрӧитчан материалъяслӧн, изделиеяслӧн, конструкцияяслӧн, механизмъяслӧн да оборудованиелӧн донъяс йылысь юӧртан-справка сетан интерактивнӧй мыччӧд базаӧ;

21) котыртӧ объектъяслӧн сметаа дон серти прӧверка нуӧдӧм, кутшӧмъясӧс индӧма капитальнӧя стрӧитан объектъяссӧ, кутшӧмъясӧс сьӧмӧн могмӧдӧны Россия Федерацияса сьӧмкуд система сьӧмкудъясысь сьӧм, Россия Федерацияӧн, Россия Федерацияса субъектъясӧн, муниципальнӧй юкӧнъясӧн лӧсьӧдӧм юридическӧй кывкутысьяслӧн, юридическӧй кывкутысьяслӧн, кодъяслӧн уставнӧй (складочнӧй) капиталъясын Россия Федерациялӧн, Россия Федерацияса субъектъяслӧн, муниципальнӧй юкӧнъяслӧн пайыс лоӧ 50 прӧчентысь унджык, сьӧм кыскӧмӧн, стрӧитӧм, выльмӧдӧм, капитальнӧя дзоньталӧм серти урчитӧм сметаа донлысь збыльлунсӧ прӧверитӧм йылысь положениеса, кутшӧмӧс вынсьӧдӧма Россия Федерацияса Веськӧдлан котырлӧн 2009 во ода-кора тӧлысь 18 лунся 427 №-а шуӧмӧн, 4 пунктлӧн “б1”, “б3” пунктувъясын;

22) котыртӧ Коми Республикаса канму эмбурын либӧ муниципальнӧй эмбурын капитальнӧя стрӧитан объектъяслӧн (Россия Федерацияса кар стрӧитан кодекслӧн 6 статьяса 1 юкӧнлӧн 51 пунктын индӧм объектъяс кындзи) сметаа донлӧн збыльлун серти прӧверка нуӧдӧм, кутшӧмъяс серти капитальнӧй вложениеяссӧ ӧтув сьӧмӧн могмӧдӧм вылӧ федеральнӧй сьӧмкудйысь Коми Республикаса республиканскӧй сьӧмкудлы сетӧны субсидияяс (сы лыдын муниципальнӧй эмбур объектъясӧ капитальнӧй вложениеяс ӧтув сьӧмӧн могмӧдӧм вылӧ меставывса сьӧмкудъяслы субсидияяс сетӧм могысь), сэтшӧм случай кындзи, кор индӧм субсидияяссӧ сетӧны Россия Федерацияса сьӧмкуд кодекслӧн 791 статьяӧн урчитӧм пӧрадок серти примитӧм нормативнӧй инӧда акт серти, кутшӧм урчитӧ индӧм субсидияяссӧ торъя объектъяс серти юклӧмсӧ;

23) дасьтӧ Коми Республикаса кар стрӧитӧмсӧ проектируйтан дінму нормативъяс бала, лӧсьӧдӧ да нуӧдӧ Коми Республикаын дінму да меставыв тӧдчанлуна объект сикасъяс серти кар стрӧитӧмсӧ проектируйтан нормативъяслысь реестр;

24) примитӧ стрӧитчӧм вылӧ разрешениелысь вынсӧ дугӧдӧм йылысь помшуӧм Россия Федерацияса кар стрӧитан кодексын урчитӧмторъяс дырйи;

25) нуӧдӧ капитальнӧя стрӧитчан, архитектура, кар стрӧитан да биаруӧн могмӧдан юкӧнын войтыркостса уджъёртасьӧм йылысь артмӧдчӧмъяс збыльмӧдӧм серти мероприятиеяс, кутшӧмъясын ӧтарладорӧн лоӧ Коми Республика;

26) вынсьӧдӧ биару юклан везъяс видзан зонаяслысь мудоръяс да пуктӧ сэні меститчӧм му участокъяс вылӧ дзескӧдӧмъяс (сьӧктӧдӧмъяс);

27) йӧзӧдӧ Коми Республика мутас планируйтан документ балаяс да татшӧм балаяссӧ подулалӧм серти материалъяс мутас планируйтан юӧртан системаын “Ӧтуввез” юӧртан-телекоммуникация везйын официальнӧй сайтӧн вӧдитчӧмӧн, кутшӧмӧс индӧ федеральнӧй олӧмӧ пӧртысь власьт орган, кодӧс уполномочитӧма видзӧдны мутас планируйтан юӧртан система нуӧдан пӧрадокӧ кутчысьӧм бӧрся, да лэдзӧ наӧн вӧдитчыны;

28) дасьтӧ мутас планируйтӧм серти документация Коми Республика мутас планируйтан документъяс подув вылын, тайӧ документъясӧн кӧ урчитӧма меститны дінму тӧдчанлуна линейнӧй объектъяс, Россия Федерацияса кар стрӧитан кодексӧн урчитӧм пӧрадок серти;

29) котыртӧ Коми Республикаын муниципальнӧй юкӧнъяслӧн меставывса асвеськӧдлан органъясӧн Россия Федерацияса мутас планируйтан схема бала да Коми Республикакӧд ӧтув мудора Россия Федерацияса субъектъяслысь мутас планируйтан схема балаяс видлалӧмсӧ, сӧгласуйтӧмсӧ, сӧгласуйтӧм (сӧгласуйтӧмын ӧткажитӧм) йылысь кывкӧртӧд дасьтӧмсӧ, а сідзжӧ котыртӧ Коми Республикаын муниципальнӧй районъяслысь мутас планируйтан схема балаяс, Коми Республикаын овмӧдчӧминъяслӧн да кар кытшъяслӧн генеральнӧй план балаяс, муӧн вӧдитчан да стрӧитчан правилӧ балаяс видлалӧмсӧ, сӧгласуйтӧмсӧ, сӧгласуйтӧм (сӧгласуйтӧмын ӧткажитӧм) йылысь своднӧй кывкӧртӧд дасьтӧмсӧ Россия Федерацияса кар стрӧитан кодексын индӧмторъяс дырйи;

30) лӧсьӧдӧ да вынсьӧдӧ Коми Республикаса дінму либӧ муниципалитеткост тӧдчанлуна автомашина туйясӧн вӧдитчан да туйвывса удж нуӧдан юкӧнын рӧскод туйвизьяс серти объектъяс да мероприятиеяс лыддьӧгъяс;

31) сетӧ Коми Республикаса дінму либӧ муниципалитеткост тӧдчанлуна автомашина туйяслы нимъяс да идентификация номеръяс;

32) сӧгласуйтӧ меставывса тӧдчанлуна ӧтув вӧдитчан автомашина туйяслысь нимъяс;

33) примитӧ Коми Республикаса дінму либӧ муниципалитеткост тӧдчанлуна ӧтув вӧдитчан автомашина туйяс вылын меститчӧм парковкаяс (паркуйтчанінъяс) лӧсьӧдӧм да дон босьтӧмӧн вӧдитчӧм да татшӧм вӧдитчӧмсӧ дугӧдӧм йылысь помшуӧмъяс;

34) урчитӧ Коми Республикаса дінму либӧ муниципалитеткост тӧдчанлуна ӧтув вӧдитчан автомашина туйяс вылын меститчӧм парковкаясӧн (паркуйтчанінъясӧн) дон босьтӧмӧн вӧдитчӧмысь мынтысян мында;

35) нуӧдӧ Коми Республикаса дінму либӧ муниципалитеткост тӧдчанлуна автомашина туйяс вылын артмӧм туйвыв транспортнӧй лоӧмторъяслысь учёт;

36) недыр кежлӧ дзескӧдӧ либӧ дугӧдӧ Коми Республикаса дінму либӧ муниципалитеткост тӧдчанлуна автомашина туйяс кузя транспортӧн ветлӧмсӧ оланпастэчасын индӧмторъяс дырйи;

37) Коми Республикаса Веськӧдлан котырлӧн нормативнӧй инӧда актӧн вынсьӧдӧм пӧрадокын примитӧ туй кузя ветлӧмсӧ котыртан мераяс сэк, кор примитӧма дінму либӧ муниципалитеткост тӧдчанлуна автомашина туйяс кузя транспортӧн ветлӧмсӧ недыр кежлӧ дзескӧдӧм либӧ дугӧдӧм йылысь помшуӧмъяс;

38) кырымалӧ Коми Республикаса дінму либӧ муниципалитеткост тӧдчанлуна автомашина туйясӧн вӧдитчан да туйвывса удж нуӧдан юкӧнын уджъёртасьӧм серти сёрнитчӧмъяс;

39) нуӧдӧ Коми Республикаса дінму либӧ муниципалитеткост тӧдчанлуна автомашина туйяс вылын войтырӧс дорйӧм, мобилизационнӧй дасьтысьӧм серти мероприятиеяс Россия Федерацияса оланпастэчас да Коми Республикаса оланпастэчас серти;

40) збыльмӧдӧ Коми Республикаса дінму либӧ муниципалитеткост тӧдчанлуна автомашина туйяс вылын транспорт видзчысянлун могмӧдӧм серти мероприятиеяс;

41) сетӧ оланпастэчас серти федеральнӧй олӧмӧ пӧртысь власьт органӧ, коді туй овмӧс юкӧнын сетӧ канму услугаяс да веськӧдлӧ канму эмбурӧн, Коми Республикаса дінму либӧ муниципалитеткост тӧдчанлуна автомашина туйяс йылысь тӧдмӧгъяс найӧс автомашина туйяслӧн канму ӧтувъя реестрӧ пыртӧм могысь;

42) веськӧдлӧ да вӧдитчӧ Коми Республикаса канму эмбурӧ пырысь автомашина туйясӧн;

43) босьтӧ учётӧ Коми Республикаса канму эмбурӧ пырысь автомашина туйяссӧ;

44) нуӧдӧ Коми Республикаса канму эмбурӧ пырысь автомашина туйяслысь реестр;

45) примитӧ помшуӧм да сетӧ Коми Республикаса канму эмбурӧ пырысь автомашина туйяссӧ оперативнӧя веськӧдлан, овмӧс нуӧдан инӧд либӧ оланпас серти мукӧд инӧд подув вылын;

46) видзӧдӧ канму учреждениеяслы сетӧм Коми Республикаса канму эмбурӧ пырысь автомашина туйясӧн мог серти вӧдитчӧм бӧрся да налӧн тыр-бурлун бӧрся;

47) примитӧ канму учреждениеяслы сетӧм Коми Республикаса канму эмбурӧ пырысь автомашина туйяс босьтӧм йылысь помшуӧм да нуӧдӧ босьтӧмсӧ оланпастэчасӧн урчитӧмтор дырйи да пӧрадок серти;

48) нуӧдӧ Коми Республикаса канму эмбурӧ пырысь автомашина туйяслысь инвентаризация;

49) Коми Республика нимсянь петкӧдчӧ Коми Республикаса канму эмбурӧ пырысь автомашина туйяс вылӧ да на увса му участокъяс вылӧ, а сідзжӧ му участокъяс вылӧ, кутшӧмъясӧс босьтӧма урчитӧм пӧрадок серти Коми Республикаса дінму либӧ муниципалитеткост тӧдчанлуна автомашина туйяс вӧчӧм вылӧ, Коми Республикалӧн канму киын кутан инӧд канмусянь пасйӧм дырйи;

50) кырымалӧ Коми Республикаса канму эмбурӧ пырысь автомашина туйяслысь рыночнӧй дон донъялӧм серти канму контрактъяс (асэмбуравны индӧм автомашина туйяс кындзи);

51) лӧсьӧдӧ да сетӧ Коми Республикаса Веськӧдлан котырлы автомашина туйяс Коми Республикаса канму эмбурӧ примитӧм йылысь либӧ оланпастэчасӧн урчитӧмтор дырйи автомашина туйяс Коми Республикаса канму эмбурысь сетӧм йылысь вӧзйӧмъяс;

52) котыртӧ Коми Республикаса канму эмбурӧ пырысь автомашина туйяс улын му вылӧ канму эмбур юклӧмсӧ;

53) котыртӧ Коми Республикаса канму эмбурӧ пырысь автомашина туйяс серти Коми Республикалысь эмбур серти интересъяс дорйӧм инӧд видзан, ёрд органъясын;

54) лӧсьӧдӧ да сетӧ Коми Республикаса Веськӧдлан котырлы вӧзйӧмъяс меставывса тӧдчанлуна ӧтув вӧдитчан автомашина туйяс лыддьӧг вынсьӧдӧм серти, кутшӧмъясӧс колӧ сетны муниципальнӧй эмбур юклӧм дырйи;

55) лӧсьӧдӧ муниципальнӧй эмбурӧ пырысь автомашина туйясӧн веськӧдлӧм серти Коми Республикаын меставывса асвеськӧдлан органъяслы вӧзйӧмъяс;

56) лӧсьӧдӧ да сетӧ Коми Республикаса Веськӧдлан котырлы вӧзйӧмъяс Коми Республикалы коланлун вылӧ Коми Республикаса дінму либӧ муниципалитеткост тӧдчанлуна автомашина туйяс стрӧитӧм да выльмӧдӧм вылӧ му участокъяс да (либӧ) сэні меститчӧм вӧрзьӧдны позьтӧм эмбур мукӧд объект босьтӧм йылысь, а сідзжӧ индӧм могъяс вылӧ муяс резервируйтӧм йылысь;

57) збыльмӧдӧ Коми Республикалы коланлун вылӧ Коми Республикаса дінму либӧ муниципалитеткост тӧдчанлуна автомашина туйяс стрӧитӧм да выльмӧдӧм вылӧ му участокъяс да (либӧ) сэні меститчӧм вӧрзьӧдны позьтӧм эмбур мукӧд объект босьтӧм серти, а сідзжӧ индӧм могъяс вылӧ муяс резервируйтӧм серти мероприятиеяс;

58) примитӧ му участокъяс артмӧдӧм йылысь помшуӧмъяс му участокъяс юклӧм дырйи, ӧтувтӧм дырйи, выльысь юклӧм дырйи либӧ Коми Республикаса канму эмбурӧ пырысь автомашина туйяс улын иналӧм му участокъясысь да му участокъясысь, мыйяс вылӧ канму эмбурсӧ абу юкӧма, торйӧдӧм дырйи;

59) збыльмӧдӧ Коми Республикаса канму эмбурӧ пырысь автомашина туйяссӧ киритӧм серти уджъяс;

60) сетӧ му участокъяс, кутшӧмъяс пырӧны Коми Республикаса канму эмбурӧ либӧ кутшӧмъяс вылӧ канму эмбурсӧ абу юкӧма, Коми Республикаса дінму либӧ муниципалитеткост тӧдчанлуна автомашина туйяс иналӧм вылӧ;

61) примитӧ федеральнӧй оланпастэчасӧн урчитӧмторъяс дырйи да пӧрадок серти Коми Республикаса канму эмбурӧ пырысь автомашина туйяс улын иналӧм му участокъяс вылӧ да му участокъяс вылӧ, мыйяс вылӧ канму эмбурсӧ абу юкӧма, инӧд дугӧдӧм йылысь помшуӧмъяс;

62) примитӧ зонаяс вылӧ мутас юклӧм серти Коми Республикаса дінму либӧ муниципалитеткост тӧдчанлуна автомашина туй кежӧд полосаяслӧн мудорын му участокъясӧн, кутшӧмъяс вылӧ кар стрӧитан уджаланартъяслӧн выныс оз паськав, вӧдитчыны позяна сикас урчитӧм йылысь да Коми Республикаса канму эмбурӧ пырысь автомашина туйяс улын иналӧм му участокъясӧн вӧдитчыны позяна сикас вежӧм йылысь помшуӧмъяс;

63) кырымалӧ му участокъяс да (либӧ) сэні меститчӧм вӧрзьӧдны позьтӧм эмбур мукӧд объект киын кутысьяскӧд татшӧм му участокъяссӧ да (либӧ) сэні меститчӧм вӧрзьӧдны позьтӧм эмбур мукӧд объектсӧ ньӧбӧм йылысь сёрнитчӧмъяс сы могысь, медым инавны сэні Коми Республикаса дінму либӧ муниципалитеткост автомашина туйяс да лӧсьӧдны татшӧм автомашина туй кежӧд полосаяс, кутшӧмъясын урчитӧма бергӧдны индӧм вӧрзьӧдны позьтӧм эмбурсӧ босьтӧм понда артмӧм рӧскодсӧ, а сідзжӧ кырымалӧ татшӧм му участокъяс да (либӧ) сэні меститчӧм вӧрзьӧдны позьтӧм эмбур объектъяс серти инӧд кутысьяскӧд сёрнитчӧмъяс, кутшӧмъясын урчитӧма бергӧдны индӧм вӧрзьӧдны позьтӧм эмбурсӧ босьтӧм понда артмӧм рӧскодсӧ;

64) примитӧ гражданалы либӧ юридическӧй кывкутысьяслы му участокъяс сетӧм йылысь помшуӧм сы могысь, медым Коми Республикаса дінму либӧ муниципалитеткост тӧдчанлуна автомашина туй кежӧд полоса мудорын меститны туйвыв сервис объектъяс;

65) примитӧ Коми Республикаса дінму либӧ муниципалитеткост тӧдчанлуна автомашина туй иналан места водзвыв сӧгласуйтӧм йылысь помшуӧмъяс;

66) примитӧ Коми Республикаса дінму либӧ муниципалитеткост тӧдчанлуна автомашина туйяслысь, а сідзжӧ аспом автомашина туйяслысь, кутшӧмъяс мунӧны Коми Республикаын кык да унджык муниципальнӧй юкӧн (муниципальнӧй район, кар кытш) мутасын либӧ кутшӧмъясӧс кӧсйӧны стрӧитны Коми Республикаын кык да унджык муниципальнӧй юкӧн мутасын, туйдорса полосаяслысь мудоръяссӧ индӧм либӧ вежӧм йылысь помшуӧм;

67) примитӧ оланпастэчас серти Коми Республикаса дінму либӧ муниципалитеткост тӧдчанлуна автомашина туй кежӧд полосаяс мудоръясын му участокъяс серти йӧзлы восьса сервитутъяс индӧм йылысь помшуӧмъяс сы могысь, медым нюжӧдны, вуджӧдны, выль ног лӧсьӧдны инженернӧй коммуникацияяс да уджӧдны найӧс;

68) котыртӧ Коми Республикаса канму учреждениеӧн канму услуга сетан удж сы серти, медым сетны автомашина туйяс вывті гырысь да (либӧ) сьӧкыд транспорт средствоӧн ветлӧм вылӧ торъя разрешение, кутшӧмлӧн сьӧктаыс грузӧн либӧ грузтӧг да (либӧ) чӧрс вылас сьӧктаыс кыкысь унджык прӧчент вылӧ вевтыртӧ транспорт средстволысь позяна сьӧктасӧ да (либӧ) чӧрс вылӧ позяна сьӧктасӧ, сэк, кор гырысь да (либӧ) сьӧкыд транспорт средстволӧн ветлан маршрутыс, маршрут юкӧныс мунӧ Коми Республикаса дінму либӧ муниципалитеткост тӧдчанлуна автомашина туйяс вывті, татшӧм автомашина туйяслӧн юкӧнъяс вывті, меставывса тӧдчанлуна автомашина туйяс вывті, кутшӧмъяс меститчӧны Коми Республикаын кык да унджык муниципальнӧй юкӧн (муниципальнӧй район, кар кытш) мутасын, сэтшӧм условие дырйи, мый индӧм транспорт средстволӧн маршрутыс мунӧ Коми Республика мудоръясын да маршрутыс, маршрутлӧн юкӧныс оз мун федеральнӧй тӧдчанлуна автомашина туйяс вывті, татшӧм автомашина туйяслӧн юкӧнъяс вывті;

69) лӧсьӧдӧ вермытӧмъяслы позянлун мытшӧдтӧг вӧдитчыны социальнӧй, инженернӧй да транспорт инфраструктура объектъясӧн, кутшӧмъясӧн оперативнӧя веськӧдлӧны Министерство, Коми Республикаса канму учреждениеяс, кодъяс серти учредитысьлысь могъяс да уджмогъяс збыльмӧдӧ Министерство;

70) нуӧдӧ Министерствоын канму гусятор видзӧм да юӧр техническӧя видзӧм серти мероприятиеяс;

71) котыртӧ да могмӧдӧ Министерствоса уджалысьяслысь, кодъяс лыддьыссьӧны запасын, мобилизационнӧй дасьлун, мобилизация, воинскӧй учёт нуӧдӧм да бронируйтӧм, ладмӧдӧ да видзӧдӧ канму учреждениеясын мобилизационнӧй дасьлун, воинскӧй учёт да бронируйтӧм серти мероприятиеяс бӧрся;

72) нуӧдӧ Министерствоын пӧжарысь видзчысян мераяс могмӧдан мероприятиеяс, а сідзжӧ котыртӧ канму учреждениеясын пӧжарысь видзчысян мераяс збыльмӧдӧмсӧ;

73) нуӧдӧ Министерстволӧн уджалігӧн артмӧм архивнӧй документъяс чукӧртӧм, видзӧм, найӧс учётӧ босьтӧм да наӧн вӧдитчӧм серти удж;

74) нуӧдӧ терроризмысь да экстремизмысь ӧлӧдан, на вӧсна артмӧм лоӧмторъяссӧ чинтан мероприятиеяс Коми Республикаын терроризмлы паныд удж нуӧдысь комиссиялӧн помшуӧмъяс серти;

75) котыртӧ да збыльмӧдӧ Коми Республикаын терроризм идеологиялы паныд мунан ӧтувъя план серти мероприятиеяс да Коми Республикаын терроризм идеологиялы паныд мунан мукӧд мероприятие;

76) нуӧдӧ Министерствоын войтырӧс дорйӧм кузя мероприятиеяс Коми Республикаын войтырӧс дорйӧм котыртӧм да нуӧдӧм йылысь положение серти, мый вынсьӧдӧма Коми Республикаса Юралысьлӧн 2008 во йирым тӧлысь 13 лунся 97 №-а Индӧдӧн;

77) нуӧдӧ “Удж видзан юкӧнын ӧткымын юалӧм йылысь” Коми Республикаса Веськӧдлан котырлӧн 2008 во тӧвшӧр тӧлысь 29 лунся 16 №-а шуӧмӧн индӧм компетенцияын Коми Республика мутасын удж видзан канму политика медшӧр туйвизьяс збыльмӧдан мероприятиеяс;

78) збыльмӧдӧ Коми Республикаса республиканскӧй сьӧмкудйысь сьӧмӧн медшӧр вӧдитчысьлысь да босьтысьлысь уджъяс Министерствоӧс, канму учреждениеясӧс видзӧм вылӧ да Министерстволы сетӧм могъяс збыльмӧдӧм вылӧ урчитӧм сьӧм серти;

79) пӧртӧ олӧмӧ Коми Республикаса республиканскӧй сьӧмкуд чӧжӧслӧн медшӧр администраторлысь да администраторлысь уджъяс Министерство киӧ сетӧм чӧжӧс серти;

80) збыльмӧдӧ Министерстволӧн уджалан да сылы сетӧм могъяс збыльмӧдан юкӧнын Коми Республикаса канму коланлун вылӧ вузӧс, уджъяс, услугаяс ньӧбӧм серти канму заказчиклысь уджъяс;

81) Коми Республикаса канму коланлун вылӧ вузӧс, уджъяс, услугаяс ньӧбӧм дырйи, кутшӧмъяс серти канму заказчикӧн лоӧ Министерство, нуӧдӧ донъяс серти да вузӧс номенклатура (услуга сикасъяс) серти мониторинг, индӧм закупкаяс серти водзвыв арталӧм, планируйтӧм, бюджетируйтӧм, контрактация да администрируйтӧм оланпастэчасӧн урчитӧм пӧрадок серти;

82) могмӧдӧ Коми Республикаса Юралысьлысь да Коми Республикаса Веськӧдлан котырлысь тшӧктӧмъяссӧ колана ногӧн олӧмӧ пӧртӧмсӧ, кутшӧмъясӧс сетӧма Россия Федерацияса Президентлысь тшӧктӧмъяс да индӧмъяс олӧмӧ пӧртӧм могысь, Министерстволӧн уджӧ пыртӧм юалӧмъяс серти, “Россия Федерацияса Президентлысь тшӧктӧмъяс да индӧмъяс олӧмӧ пӧртӧм котыртӧмсӧ бурмӧдан мераяс йылысь” Россия Федерацияса Президентлысь 2011 во рака тӧлысь 28 лунся 352 №-а Индӧд олӧмӧ пӧртӧм серти;

83) збыльмӧдӧ мукӧд удж Коми Республикаса Юралысьлӧн, Коми Республикаса Веськӧдлан котырлӧн помшуӧмъяс серти.

ІV. Канму услугаяс

11. Тайӧ Положениелӧн ІІ юкӧдын индӧм могъяс збыльмӧдӧм вылӧ Министерство сетӧ татшӧм канму услугаяс:

1) сетӧ стрӧитчӧм вылӧ разрешение сэк, кор капитальнӧя стрӧитан объектсӧ кӧсйӧны стрӧитны Коми Республикаын кык да унджык муниципальнӧй юкӧнлӧн (муниципальнӧй районлӧн, кар кытшлӧн) мутасын, да сэк, кор выльмӧдӧны капитальнӧя стрӧитан объектсӧ, мый меститчӧма Коми Республикаын кык да унджык муниципальнӧй юкӧнлӧн (муниципальнӧй районлӧн, кар кытшлӧн) мутасын, тайӧ пунктса 3 пунктулын индӧм разрешениеяс кындзи, да Россия Федерацияса кар стрӧитан кодексын да мукӧд федеральнӧй оланпасын индӧмторъяс кындзи;

2) сетӧ объект уджӧ пыртӧм вылӧ разрешение сэк, кор капитальнӧя стрӧитан объектсӧ стрӧитісны либӧ выльмӧдісны Коми Республикаын кык да унджык муниципальнӧй юкӧнлӧн (муниципальнӧй районлӧн, кар кытшлӧн) мутасын, тайӧ пунктса 4 пунктулын индӧм разрешениеяс кындзи да Россия Федерацияса кар стрӧитан кодексын да мукӧд федеральнӧй оланпасын индӧмторъяс кындзи;

3) сетӧ Россия Федерацияса кар стрӧитан кодексын урчитӧм пӧрадок серти разрешениеяс, медым стрӧитны, выльмӧдны:

Коми Республикаса дінму либӧ муниципалитеткост тӧдчанлуна автомашина туйяс;

аспом автомашина туйяс, кутшӧмъясӧс стрӧитны либӧ выльмӧдны индӧма Коми Республикаын кык да унджык муниципальнӧй юкӧнлӧн (муниципальнӧй районлӧн, кар кытшлӧн) мутасын;

инженернӧй коммуникацияяс сэк, кор Коми Республикаса дінму либӧ муниципалитеткост тӧдчанлуна автомашина туй кежӧд полоса мудоръясын нюжӧдӧны, вуджӧдӧны, выль ног лӧсьӧдӧны аспом автомашина туй, мый мунӧ Коми Республикаын кык да унджык муниципальнӧй юкӧнлӧн (муниципальнӧй районлӧн, кар кытшлӧн) мутасын;

Коми Республикаын кык да унджык муниципальнӧй юкӧнлӧн (муниципальнӧй районлӧн, кар кытшлӧн) мутасын автомашина туйлӧн Коми Республикаса дінму либӧ муниципалитеткост тӧдчанлуна автомашина туйкӧд (туй дорӧ), аспом автомашина туйкӧд (туй дорӧ) вомӧнасьӧм (сы дорӧ йитчӧм);

туй сервис объектъяс, кутшӧмъясӧс меститӧны Коми Республикаса дінму либӧ муниципалитеткост тӧдчанлуна автомашина туй кежӧд полоса мудоръясын;

4) сетӧ Россия Федерацияса кар стрӧитан кодексын урчитӧм пӧрадок серти разрешениеяс, медым пыртны уджӧ:

Коми Республикаса дінму либӧ муниципалитеткост тӧдчанлуна автомашина туйяс либӧ налысь юкӧнъяс;

аспом автомашина туйяс, кутшӧмъясӧс индӧма стрӧитны либӧ выльмӧдны Коми Республикаын кык да унджык муниципальнӧй юкӧнлӧн (муниципальнӧй районлӧн, кар кытшлӧн) мутасын;

инженернӧй коммуникацияяс сэк, кор Коми Республикаса дінму либӧ муниципалитеткост тӧдчанлуна автомашина туй кежӧд полоса мудоръясын нюжӧдӧны, вуджӧдӧны либӧ выль ног лӧсьӧдӧны аспом автомашина туй, мый мунӧ Коми Республикаын кык да унджык муниципальнӧй юкӧнлӧн (муниципальнӧй районлӧн, кар кытшлӧн) мутасын;

Коми Республикаын кык да унджык муниципальнӧй юкӧнлӧн (муниципальнӧй районлӧн, кар кытшлӧн) мутасын автомашина туйлӧн Коми Республикаса дінму либӧ муниципалитеткост тӧдчанлуна автомашина туйкӧд (туй дорӧ), аспом автомашина туйкӧд (туй дорӧ) вомӧнасьӧм (сы дорӧ йитчӧм);

туй сервис объектъяс, кутшӧмъясӧс меститӧны Коми Республикаса дінму либӧ муниципалитеткост тӧдчанлуна автомашина туй кежӧд полоса мудоръясын;

5) сетӧ Ылі Войвыв районъясысь да накӧд ӧткодялӧм местаясысь мунысь гражданалы 2015-2020 вояс вылӧ “Оланін” федеральнӧй торъя мога уджтасса “Федеральнӧй оланпастэчасӧн индӧм категория гражданаӧс оланінӧн могмӧдӧм серти канму кӧсйысьӧмъяс олӧмӧ пӧртӧм” уджтасув збыльмӧдӧм серти федеральнӧй сьӧмкуд сьӧм тшӧт весьтӧ оланін ньӧбӧм вылӧ социальнӧй мынтӧмъяс;

6) сетӧ гражданалы, кодъяс веськалісны радиация улӧ Чернобыльса АЭС вылын виччысьтӧм неминуча бӧрын, “Маяк” производственнӧй ӧтувын авария бӧрын, да накӧд ӧткодялӧм йӧзлы 2015-2020 вояс вылӧ “Оланін” федеральнӧй торъя мога уджтасса “Федеральнӧй оланпастэчасӧн индӧм торъя категория гражданаӧс оланінӧн могмӧдӧм серти канму кӧсйысьӧмъяс олӧмӧ пӧртӧм” уджтасув збыльмӧдӧм серти федеральнӧй сьӧмкуд сьӧм тшӧт весьтӧ оланін ньӧбӧм вылӧ социальнӧй мынтӧмъяс;

7) сетӧ гражданалы, кодъясӧс урчитӧм пӧрадок серти лыддьӧны выльлаӧ бытьӧн овмӧдчысьясӧн, 2015-2020 вояс вылӧ “Оланін” федеральнӧй торъя мога уджтасса “Федеральнӧй оланпастэчасӧн индӧм категория гражданаӧс оланінӧн могмӧдӧм серти канму кӧсйысьӧмъяс олӧмӧ пӧртӧм” уджтасув збыльмӧдӧм серти федеральнӧй сьӧмкуд сьӧм тшӧт весьтӧ оланін ньӧбӧм вылӧ социальнӧй мынтӧмъяс;

8) сетӧ оланін стрӧитӧм либӧ ньӧбӧм вылӧ социальнӧй мынтӧмъяс гражданалы, кодъяслӧн эм инӧд “Оланін стрӧитӧм либӧ ньӧбӧм вылӧ социальнӧй мынтӧмъяс йылысь” Коми Республикаса Оланпас серти босьтны индӧм социальнӧй мынтӧмъяссӧ;

9) сетӧ этша судтаа олан керкаясын олан жыръяс стрӧитӧм вылӧ социальнӧй мынтӧмъяс гражданалы, кодъяслӧн эм инӧд босьтны индӧм социальнӧй мынтӧмсӧ “Коми Республика мутасын оланпастэчасӧн урчитӧм пӧрадок серти тупкысян олан пунктъясысь мунысь гражданалы этша судтаа олан керкаясын олан жыръяс стрӧитӧм вылӧ социальнӧй мынтӧмъяс йылысь” Коми Республикаса Оланпас серти;

10) босьтӧ учётӧ Коми Республикаса канму оланін фондысь олан жыръясын нуждайтчысьясӧн, кутшӧмъясӧс сетӧма социальнӧя медалан сёрнитчӧмъяс серти, гражданаӧс, кодъяслӧн эм инӧд сулавны индӧм учётын “Политическӧй репрессия улӧ веськалӧм йӧзӧс реабилитируйтӧм йылысь” Россия Федерацияса Оланпас серти торъя категория гражданаӧс учёт вылӧ босьтан да Коми Республикаса канму оланін фондлӧн олан жыръясӧн могмӧдан пӧрадок йылысь” Коми Республикаса Оланпас серти;

11) сетӧ юӧр, мый инавсьӧ Коми Республикаса канму эмбурӧ пырысь автомашина туйяслӧн реестрын;

12) примитӧ заявлениеяс да сетӧ му участокъяслӧн, кутшӧмъяс лоӧны орччӧн Коми Республикаса дінму либӧ муниципалитеткост тӧдчанлуна туйяс улын му участокъяскӧд либӧ найӧс стрӧитӧм либӧ выльмӧдӧм вылӧ резервируйтӧм му участокъяскӧд, мудоръяслысь меститчанінсӧ сӧгласуйтӧм йылысь документъяс оланпастэчасӧн урчитӧм случайясын да пӧрадокын;

13) сетӧ архивнӧй справкаяс, архивнӧй копияяс, архивнӧй выпискаяс гражданалӧн да юридическӧй кывкутысьяслӧн запросъяс серти Министерствоса архивнӧй документъяс серти.

V. Инӧдъяс

12. Урчитӧм удж юкӧнын канму уджъяс олӧмӧ пӧртӧм, канму услугаяс сетӧм могысь Министерстволӧн эм инӧд:

1) корны да босьтны канму власьт органъясысь, меставывса асвеськӧдлан органъясысь да организацияясысь юӧр, мый колӧ Министерстволӧн компетенцияӧ пырысь юалӧмъяс серти помшуӧмъяс примитӧм вылӧ;

2) корны Министерстволӧн удж юкӧнӧ пырысь юалӧмъяс решитӧм могысь наука да мукӧд организацияӧс, учёнӧйясӧс да специалистъясӧс;

3) котыртны координируйтан, сӧвещательнӧй да экспертнӧй, сы лыдын ведомствокостса, органъяс (сӧветъяс, комиссияяс да уджалан группаяс, коллегияяс) Министерстволӧн удж юкӧнӧ пырысь юалӧмъяс серти;

4) лӧсьӧдны урчитӧм пӧрадок серти отличие пасъяс да ведомствоса наградаяс да сетны найӧс гражданалы урчитӧм удж юкӧнын вылын тшупӧда вермӧмъясысь.

VІ. Удж котыртӧм

13. Министерствоӧн веськӧдлӧ Коми Республикаса стрӧитчан да туй овмӧс министр (водзӧ - министр), кодӧс индӧ чинӧ Коми Республикалӧн Веськӧдлан котырса Юрнуӧдысьӧн вӧзйӧм серти Коми Республикаса Юралысь да мездӧ чинысь Коми Республикаса Юралысь.

14. Министр аслас уджмогъяс серти:

1) веськӧдлӧ Министерствоса уджӧн ӧткӧн веськӧдлан подув вылын, ачыс кывкутӧ Министерстволы сетӧм могъяс да уджъяс збыльмӧдӧмысь;

2) котыртӧ федеральнӧй олӧмӧ пӧртысь власьт органъяскӧд, федеральнӧй фондъяскӧд, Коми Республикаса олӧмӧ пӧртысь власьт органъяскӧд да меставывса асвеськӧдлан органъяскӧд Министерстволӧн компетенцияӧ пырысь юалӧмъяс серти ӧтувъя удж;

3) юклӧ аслас вежысьяс костын кывкутана могъяс;

4) индӧ чинӧ да мездӧ чинысь урчитан пӧрадок серти Министерствоса уджалысьясӧс, канму учреждениеясса юрнуӧдысьясӧс, сӧгласуйтӧ канму предприятиеясса юрнуӧдысьяскӧд уджалан сёрнитчӧмъяс кырымалӧмсӧ, вежӧмсӧ да дугӧдӧмсӧ;

5) нуӧдӧ канму учреждениеясса юрнуӧдысьяслысь аттестация, коланлун серти кывзӧ налысь отчётъяс;

6) вынсьӧдӧ Министерстволысь сьӧмкуд смета сьӧмкуд ассигнованиеяс серти, мый артыштӧма Коми Республикаса республиканскӧй сьӧмкудйын мунан финансӧвӧй во вылӧ;

7) вынсьӧдӧ Министерстволысь штатнӧй расписаниесӧ Министерствоса уджалысьяслӧн урчитӧм медпозяна штат лыд да уджысь мынтысян фонд серти;

8) веськӧдлӧ Министерстволӧн сьӧмӧн оланпастэчас серти вынсьӧдӧм сьӧмкуд ассигнованиеяс мындаын;

9) вынсьӧдӧ Министерстволӧн тэчас юкӧдувъяс йылысь положениеяс, а сідзжӧ Министерствоса уджалысьяслысь чина уджаланартъяс да чина инструкцияяс;

10) сетӧ Коми Республикаса Юралысьлы да Коми Республикаса Веськӧдлан котырлы видлалӧм вылӧ Коми Республикаса нормативнӧй инӧда акт балаяс Министерстволӧн компетенцияӧ пырысь юалӧмъяс серти;

11) видлалӧ Министерствоса уджалысьяс дорӧ ошкана мераяс да дисциплинарнӧя мыждан мераяс примитан юалӧмъяс;

12) йӧзӧдӧ оланпастэчас подув вылын Министерстволӧн компетенцияӧ пырысь юалӧмъяс серти тшӧктӧдъяс, тшӧктӧмъяс;

13) эсканпастӧг петкӧдлӧ Министерствосӧ канму власьт органъяскӧд, меставывса асвеськӧдлан органъяскӧд да организацияяскӧд йитӧдъясын, ёрдын, сетӧ эсканпасъяс, восьтӧ банкъясын Министерстволысь тшӧтъяс, нуӧдӧ сделкаяс да мукӧд юридическӧй удж;

14) котыртӧ Министерстволӧн удж йылысь юӧр дорӧ сибаланлун;

15) примитӧ гражданаӧс ас сёрниӧн;

16) канму гражданскӧй служба йылысь оланпастэчас серти видлалӧ юалӧмъяс, мыйяс йитчӧмаӧсь Министерствоын канму гражданскӧй служба прӧйдитӧмкӧд;

17) збыльмӧдӧ Россия Федерацияса оланпастэчас да Коми Республикаса оланпастэчас серти мукӧд уджмог.

15. Министрлӧн эмӧсь вежысьяс, кодъясӧс индӧны чинӧ да мездӧны чинысь Россия Федерацияса оланпастэчасын да Коми Республикаса оланпастэчасын индӧм пӧрадок серти.

Министрӧс вежысьяс уджалӧны эсканпастӧг Министерстволӧн нимсянь министрӧн индӧм инӧдъяс да кывкутана могъяс серти.

Сэк, кор министр недыр кад абу, сылысь кывкутана могъяссӧ збыльмӧдӧ министрӧс медводдза вежысь, а сэк, кор министрӧс медводдза вежысьыс абу, министрӧс вежысьяс пиысь ӧти министрлӧн помшуӧм серти.

Сэк, кор эм министрлӧн прӧст чин, Коми Республикалӧн Веськӧдлан котырса Юрнуӧдысьӧн вӧзйӧм серти министрлысь кывкутана могъяс сетӧм йылысь помшуӧмсӧ примитӧ Коми Республикаса Юралысь.

16. Министерстволысь медыджыд штат лыдсӧ урчитӧ Коми Республикаса Веськӧдлан котыр.

17. Министерстволӧн котыртан тэчас артмӧ тэчас юкӧдувъясысь татшӧм шӧр нырвизьяс серти:

1) стрӧитчан юалӧмъяс серти;

2) архитектура да кар стрӧитан юалӧмъяс серти;

3) оланін юкӧнын инӧда йитӧдъяс юалӧмъяс серти;

4) туй овмӧс юалӧмъяс серти;

5) Министерстволысь уджсӧ пытшкӧссянь котыртан юалӧмъяс серти.

18. Министерстволысь тэчассӧ вынсьӧдӧ Коми Республикаса Юралысь федеральнӧй олӧмӧ пӧртысь власьт органкӧд сӧгласуйтӧмӧн, коді вӧчӧ стрӧитчан, архитектура, кар стрӧитан юкӧнын канму политика лӧсьӧдӧм да збыльмӧдӧм серти уджъяс.

19. Министерстволысь уджсӧ пытшкӧссянь котыртӧны Министерстволӧн уджаланарт серти.

Коми Республикаса Веськӧдлан котырлӧн

2017 во моз тӧлысь 28 лунся 456 №-а шуӧм дорӧ

2 №-а СОДТӦД

Коми Республикаса Веськӧдлан котырлӧн

ӧткымын шуӧмӧ пыртӧм вежсьӧмъяс

**ЛЫДДЬӦГ**

1. “Коми Республикаса канму экспертизаӧн веськӧдланін» Коми Республикаса асшӧрлуна учреждение лӧсьӧдӧм йылысь” Коми Республикаса Веськӧдлан котырлӧн 2009 во рака тӧлысь 6 лунся 44 №-а шуӧмлӧн 2 пунктын “Коми Республикаса стрӧитчан, тариф, оланін да коммунальнӧй, туй овмӧс министерстволы” кывъяс вежны “Коми Республикаса стрӧитчан да туй овмӧс министерстволы” кывъясӧн.

2. “Туй дӧзьӧр” Коми Республикаса канму учреждениелысь сикас вежӧмӧн “Туй дӧзьӧр” Коми Республикаса канму казённӧй учреждение лӧсьӧдӧм йылысь” Коми Республикаса Веськӧдлан котырлӧн 2010 во ӧшым тӧлысь 28 лунся 479 №-а шуӧмлӧн 2 пунктын “Коми Республикаса стрӧитчан, тариф, оланін да коммунальнӧй, туй овмӧс министерстволы” кывъяс вежны “Коми Республикаса стрӧитчан да туй овмӧс министерстволы” кывъясӧн.

3. “Коми туй дӧзьӧр” Коми Республикаса канму сьӧмкуд учреждениелысь сикас вежӧмӧн “Коми Республикаса автомашина туйясӧн веськӧдланін” Коми Республикаса канму казённӧй учреждение лӧсьӧдӧм йылысь да Коми Республикаса Веськӧдлан котырлӧн ӧткымын шуӧмӧ вежсьӧмъяс пыртӧм йылысь” Коми Республикаса Веськӧдлан котырлӧн 2014 во ӧшым тӧлысь 23 лунся 534 №-а шуӧмлӧн 2 пунктын “Коми Республикаса стрӧитчан, тариф, оланін да коммунальнӧй, туй овмӧс министерстволы” кывъяс вежны “Коми Республикаса стрӧитчан да туй овмӧс министерстволы” кывъясӧн.

4. “Коми Республикаса геокриологическӧй служба” Коми Республикаса канму казённӧй учреждение лӧсьӧдӧм йылысь да “Коми Республикаса ӧткымын канму учреждениеса уджалысьяслы уджысь мынтысьӧм йылысь” Коми Республикаса Веськӧдлан котырлӧн 2010 во ӧшым тӧлысь 28 лунся 476 №-а шуӧмӧ вежсьӧм пыртӧм йылысь” Коми Республикаса Веськӧдлан котырлӧн 2015 во йирым тӧлысь 2 лунся 440 №-а шуӧмлӧн 2 пунктын “Коми Республикаса стрӧитчан, тариф, оланін да коммунальнӧй, туй овмӧс министерстволы” кывъяс вежны “Коми Республикаса стрӧитчан да туй овмӧс министерстволы” кывъясӧн.

5. “Коми Республикаса архитектура да стрӧитчан министерство бердын Коми республиканскӧй инвестиция да стрӧитчан шӧрин” Коми Республикаса канму казённӧй учреждениелы выль ним сетӧм йылысь да “Коми Республикаса ӧткымын канму сьӧмкуд да казённӧй учреждениеса уджалысьяслы уджысь мынтысьӧм йылысь” Коми Республикаса Веськӧдлан котырлӧн 2011 во рака тӧлысь 28 лунся 86 №-а шуӧмӧ вежсьӧм пыртӧм йылысь” Коми Республикаса Веськӧдлан котырлӧн 2016 во косму тӧлысь 1 лунся 160 №-а шуӧмлӧн 2 пунктын “Коми Республикаса стрӧитчан, тариф, оланін да коммунальнӧй, туй овмӧс министерство” кывъяс вежны “Коми Республикаса стрӧитчан да туй овмӧс министерство” кывъясӧн.